Diari Oficial de la Generalitat Valenciana


Sumari del DOGV 8062, del 14-06-2017 (2017/5322)

RESOLUCIÓ de 13 de juny de 2017, del director general del Servei Valencià d'Ocupació i Formació, per la qual s'incrementa i redistribueix, per segona vegada, la dotació de la convocatòria efectuada mitjançant la Resolució de 12 d'abril de 2017, del director general del Servei Valencià d'Ocupació i Formació, per la qual es convoca per a l'exercici 2017 el programa d'incentius a la contractació de persones joves qualificades per entitats locals, en el marc del Sistema Nacional de Garantia Juvenil.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8062

Data del DOGV
:   14-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5322


Data del document
:   13-06-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 de juny de 2017, del director general del Servei Valencià d'Ocupació i Formació, per la qual s'incrementa i redistribueix, per segona vegada, la dotació de la convocatòria efectuada mitjançant la Resolució de 12 d'abril de 2017, del director general del Servei Valencià d'Ocupació i Formació, per la qual es convoca per a l'exercici 2017 el programa d'incentius a la contractació de persones joves qualificades per entitats locals, en el marc del Sistema Nacional de Garantia Juvenil. [2017/5322]  
  
En el Diari Oficial de la Generalitat Valenciana d'11 d'abril de 2017 es va publicar l'Ordre 7/2017, de 10 d'abril, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores del programa d'incentius a la contractació de persones joves per entitats locals, en el marc del Sistema Nacional de Garantia Juvenil.  
En aplicació d'aquesta ordre es va publicar la Resolució de 12 d'abril de 2017, del director general del Servei Valencià d'Ocupació i Formació, per la qual es convoca per a l'exercici 2017 el programa d'incentius a la contractació de persones joves qualificades per entitats locals, en el marc del Sistema Nacional de Garantia Juvenil, publicada en el Diari Oficial de la Generalitat Valenciana, de 19 d'abril de 2017.  
  
El resolc primer de la Resolució de 12 d'abril de 2017 estableix que: «2. Aquestes subvencions es finançaran a càrrec del capítol 4, codi de línia S7998000, del subprograma 322.51, Foment d'ocupació, per un import global màxim de 15 milions d'euros, fons susceptibles de cofinançament en un 91,89 % per la Iniciativa d'Ocupació Juvenil a través del Programa operatiu d'ocupació juvenil per al període 2014-2020 (CCI 2014ES05M9P001), amb la distribució següent que té caràcter estimatiu: a) ajuntaments: 11 milions d'euros; b) diputacions provincials: dos milions d'euros; c) mancomunitats: dos milions d'euros. 3. L'alteració de la dita distribució estimativa no necessitarà una nova convocatòria. No obstant això, la dita alteració serà objecte de publicació en el Diari Oficial de la Generalitat Valenciana amb caràcter previ a la resolució de concessió, sense que tal publicitat implique l'obertura de termini per a presentar noves sol·licituds ni l'inici d'un nou còmput de termini per a resoldre».  
En el Diari Oficial de la Generalitat Valenciana, de 6 de juny de 2017, es va publicar la Resolució de 2 de juny de 2017, del director general del Servei Valencià d'Ocupació i Formació, per la qual s'incrementa i redistribueix la dotació de la convocatòria efectuada per mitjà de l'esmentada Resolució de 12 d'abril de 2017. En virtut d'això, l'import global màxim de la dita convocatòria ascendia a 02.736.223 euros, amb la distribució següent: a) ajuntaments: 90.315.359 euros; b) mancomunitats: 1.100.000 euros; c) diputacions: 1.600.000 euros.  
Per la seua banda, en el Diari Oficial de la Generalitat Valenciana, de 8 de juny de 2017, es va publicar l'Acord de 2 de juny de 2017, del Consell, de generació de crèdits en el capítol 4 del programa 322.50, Servei Valencià d'Ocupació i Formació, de la Conselleria d'Economia Sostenible, Sectors Productius, Comerç i Treball, pel qual s'autoritza la modificació del pressupost del SERVEF, de manera que el pressupost de despeses s'incrementa en l'aplicació pressupostària 76.12.80.322.61.1 per import de 69.439.459 d'euros, destinats a incrementar, en l'annex de subvencions i transferències corrents del subprograma 322.51, Foment d'ocupació, la dotació de la línia de subvenció S7998.  
  
Una vegada vençut el termini de presentació de sol·licituds, consta finalment la presentació de sol·licituds pels imports globals següents: a) ajuntaments: 66.933.652,26 euros; b) mancomunitats: 1.118.617,99 euros; c) diputacions: 1.521.959,92 euros.  
En vista del que s'exposa i de conformitat amb la disposició final primera de l'Ordre 7/2017, de 10 d'abril, així com amb l'apartat 3 del resolc primer de la Resolució de 12 d'abril de 2017, resolc:  
  
Primer  
Incrementar en 3.000.000 d'euros la dotació de la convocatòria efectuada mitjançant la Resolució de 12 d'abril de 2017, del director general del Servei Valencià d'Ocupació i Formació, per la qual es convoca per a l'exercici 2017 el programa d'incentius a la contractació de persones joves qualificades per entitats locals, en el marc del Sistema Nacional de Garantia Juvenil. Després d'aquest increment i el que s'ha efectuat mitjançant la Resolució de 2 de juny de 2017, del director general del Servei Valencià d'Ocupació i Formació, es finançarà a càrrec del capítol 4, codi de línia S7998000, del subprograma 322.51, Foment d'ocupació, per un import global màxim de 35.557.066 euros, fons susceptibles de cofinançament en un 91,89 % per la Iniciativa d'Ocupació Juvenil a través del Programa operatiu d'ocupació juvenil per al període 2014-2020 (CCI 2014ES05M9P001).  
  
Segon  
Distribuir la dotació global a què fa referència el resolc anterior entre els distints tipus d'entitats beneficiàries previstos en la convocatòria, segons es detalla a continuació: a) ajuntaments: 40.593.233 euros; b) mancomunitats: 1.150.000 euros; c) diputacions: 1.550.000 euros.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, comptador des de l'endemà de la seua notificació, davant del jutjat contenciós administratiu corresponent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de la Direcció General del SERVEF, en el termini d'un mes, computat en els termes ja mencionats, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjuí que puga interposar-se qualsevol altre recurs dels previstos en la legislació vigent.  
  
València, 13 de juny de 2017.- El director general del SERVEF: Enric Nomdedéu i Biosca